CELEX: 32021R1418
Language: fi
Date: 2021-06-23 00:00:00
Title: Komission delegoitu asetus (EU) 2021/1418, annettu 23 päivänä kesäkuuta 2021, delegoidun asetuksen (EU) N:o 640/2014 muuttamisesta eläintukijärjestelmiin tai eläimiin liittyviin tukitoimenpiteisiin sisältyvien seuraamussääntöjen osalta

31.8.2021   
               
               
                  FI
               
               
                  Euroopan unionin virallinen lehti
               
               
                  L 305/6
               
            
         KOMISSION DELEGOITU ASETUS (EU) 2021/1418,
         annettu 23 päivänä kesäkuuta 2021,
         delegoidun asetuksen (EU) N:o 640/2014 muuttamisesta eläintukijärjestelmiin tai eläimiin liittyviin tukitoimenpiteisiin sisältyvien seuraamussääntöjen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 63 artiklan 4 kohdan, 64 artiklan 6 kohdan ja 77 artiklan 7 kohdan,
         sekä katsoo seuraavaa:
         
                     (1)
                  
                  
                     Komission delegoidun asetuksen (EU) N:o 640/2014 (2), sellaisena kuin se on muutettuna komission delegoidulla asetuksella (EU) 2021/841 (3), 31 artiklan 1 kohdassa säädetään, että tuen määrä, johon tuensaaja on oikeutettu, olisi maksettava delegoidun asetuksen (EU) N:o 640/2014 30 artiklan 3 kohdan mukaisesti määritetyn eläinmäärän perusteella edellyttäen, että ei-määritetyksi todettuja eläimiä on enintään kolme ja että ei-määritetyt eläimet voidaan tunnistaa yksilöllisesti millä tahansa kyseisen asetuksen 2 artiklan 1 kohdan 7 alakohdassa määritellyssä eläinten tunnistus- ja rekisteröintijärjestelmässä säädetyllä keinolla. Eläinten yksilöllistä tunnistamista koskeva vaatimus ei kuitenkaan koske muita eläinlajeja kuin nauta-, lammas- ja vuohieläimiä. Lisäksi delegoidun asetuksen (EU) N:o 640/2014 31 artiklan 2 kohdassa säädetään, että hallinnollista seuraamusta sovelletaan vain siinä tapauksessa, että ei-määritettyjä eläimiä on enemmän kuin kolme, eikä siinä mainita tapausta, jossa ei-määritettyjä nauta-, lammas- ja vuohieläimiä on enintään kolme eikä niitä voida tunnistaa yksilöllisesti millään eläinten tunnistus- ja rekisteröintijärjestelmässä säädetyllä keinolla.
                  
               
                     (2)
                  
                  
                     Sen seurauksena delegoidun asetuksen (EU) N:o 640/2014 31 artiklan 1 kohdan b alakohtaan sisältyvällä toisella edellytyksellä jätetään hallinnollisten seuraamusten soveltamista koskevan poikkeuksen ulkopuolelle kaikki muut eläinlajit kuin nauta-, lammas- ja vuohieläimet, jotka kuuluvat delegoidun asetuksen (EU) N:o 640/2014 soveltamisalaan.
                  
               
                     (3)
                  
                  
                     Sen vuoksi on asianmukaista muotoilla delegoidun asetuksen (EU) N:o 640/2014 31 artiklan 1 kohdan b alakohta uudelleen siten, että yksilöllisen tunnistamisen vaatimus koskee pelkästään nauta-, lammas- ja vuohieläimiä.
                  
               
                     (4)
                  
                  
                     Delegoidun asetuksen (EU) N:o 640/2014 31 artiklan 2 kohdassa ei säädetä seuraamuksista tapauksissa, joissa enintään kolmea ei-määritettyä nauta-, lammas- ja vuohieläintä ei voida tunnistaa yksilöllisesti, eli kyseiset eläimet ovat menettäneet tunnistettavuutensa ja jäljitettävyytensä riippumatta sovellettavasta eläinten tunnistus- ja rekisteröintijärjestelmästä. Tämä johtaa tilanteeseen, jossa vähemmän vakavat sääntöjen noudattamatta jättämiseen liittyvät tapaukset, jotka perustuvat pelkästään ei-määritettyjen eläinten lukumäärään, johtaisivat seuraamuksiin, kun taas sellaisilla sääntöjen noudattamatta jättämiseen liittyvillä tapauksilla, jotka olisivat vakavampia sen vuoksi, että ne koskevat eläimiä (nauta-, lammas- ja vuohieläimiä), joita ei voida tunnistaa, ei olisi seurauksia.
                  
               
                     (5)
                  
                  
                     Sen vuoksi on aiheellista säätää hallinnollisista seuraamuksista tapauksissa, joissa on kyse vakavasta sääntöjen noudattamatta jättämisestä sen vuoksi, että ei-määritettyjä nauta-, lammas- ja vuohieläimiä ei voida tunnistaa yksilöllisesti millään eläinten tunnistus- ja rekisteröintijärjestelmässä säädetyllä keinolla, eläinten lukumäärästä riippumatta.
                  
               
                     (6)
                  
                  
                     Sen vuoksi delegoitua asetusta (EU) N:o 640/2014 olisi muutettava.
                  
               
                     (7)
                  
                  
                     Samalla tavalla kuin delegoitua asetusta (EU) 2021/841, sitä olisi sovellettava 1 päivänä tammikuuta 2021 tai sen jälkeen alkavia hakuvuosia ja palkkiokausia koskeviin tukihakemuksiin, maaseudun kehittämistukea koskeviin hakemuksiin ja maksupyyntöihin,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoidun asetuksen (EU) N:o 640/2014 31 artikla seuraavasti:
            
                        a)
                     
                     
                        Korvataan 1 kohdan b alakohta seuraavasti:
                        
                                    ”b)
                                 
                                 
                                    ei-määritetyt nauta-, lammas- ja vuohieläimet voidaan tunnistaa yksilöllisesti millä tahansa eläinten tunnistus- ja rekisteröintijärjestelmässä säädetyllä keinolla.”
                                 
                              
                  
                        b)
                     
                     
                        Korvataan 2 kohdan ensimmäisen alakohdan johdantokappale seuraavasti:
                        ”Jos ei-määritettyjä eläimiä on enemmän kuin kolme tai jos ei-määritettyjä nauta-, lammas- ja vuohieläimiä ei voida tunnistaa yksilöllisesti millään eläinten tunnistus- ja rekisteröintijärjestelmässä säädetyllä keinolla, tuen kokonaismäärästä, joka tuensaajalle olisi voitu maksaa 1 kohdassa tarkoitetussa tukijärjestelmässä tai tukitoimenpiteessä tai tällaisen tukitoimenpiteen puitteissa toteutettavassa toimityypissä asianomaiselta hakuvuodelta, on vähennettävä”.
                     
                  
         
            2 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivänä tammikuuta 2021 tai sen jälkeen alkavia hakuvuosia ja palkkiokausia koskeviin tukihakemuksiin, maaseudun kehittämistukea koskeviin hakemuksiin ja maksupyyntöihin.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 549.
         
            (2)  Komission delegoitu asetus (EU) N:o 640/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta (EUVL L 181, 20.6.2014, s. 48).
         
            (3)  Komission delegoitu asetus (EU) 2021/841, annettu 19 päivänä helmikuuta 2021, delegoidun asetuksen (EU) N:o 640/2014 muuttamisesta siltä osin kuin on kyse noudattamatta jättämiseen sovellettavista säännöistä nauta-, lammas- ja vuohieläinten tunnistus- ja rekisteröintijärjestelmän osalta sekä eläintukijärjestelmissä tai eläimiin liittyvissä tukitoimenpiteissä ilmoitettuihin eläimiin liittyvien hallinnollisten seuraamusten tason määrittämisen osalta (EUVL L 186, 27.5.2021, s. 12).